# Lingu@net Europa

### Από τη Βικιπαίδεια, την ελεύθερη εγκυκλοπαίδεια

Το Lingu@net Europa είναι ένα πολυ-γλωσσικό κέντρο γλωσσικών πόρων για την εκμάθηση ξένων γλωσσών στο διαδίκτυο. Παρέχει πληροφορίες και συνδέσμους προς ποιοτικούς διαδικτυακούς πόρους από όλο τον κόσμο, σχετικά με την εκμάθηση και τη διδασκαλία οποιασδήποτε σύγχρονης ξένης γλώσσας.

Το Lingu@net Europa βασίζεται στην ιδέα ότι όποιος μαθαίνει ή διδάσκει ξένες γλώσσες μπορεί να ενδιαφέρεται για τους αντίστοιχους πόρους σε οποιαδήποτε γλώσσα καταλαβαίνει – όχι μόνο στη μητρική του γλώσσα.

Το Lingu@net Europa παρέχει πρόσβαση σε περισσότερους από 3,500 κατηγοριοποιημένους διαδικτυακούς πόρους, πολλοί από τους οποίους σχεδιάστηκαν ειδικά για μαθητές. Επίσης, προσφέρει υποστήριξη σε ενήλικες που μαθαίνουν ξένες γλώσσες, βοηθώντας τους να εντοπίσουν το επίπεδό τους και να επικοινωνήσουν μεταξύ τους μέσω του διαδικτύου. Το υποστηρικτικό αυτό τμήμα του Lingu@net Europa έχει αναπτυχθεί από ειδικούς στην εκμάθηση ξένων γλωσσών από όλη την Ευρώπη.

Ολόκληρος ο ιστότοπος είναι διαθέσιμος στις εξής γλώσσες: αγγλικά, βασκικά, βουλγαρικά, γαλικιανά, γαλλικά, γερμανικά, δανέζικα, ελληνικά, εσθονικά, ισλανδικά, ισπανικά, ιταλικά, καταλανικά, λιθουανικά, μαλτέζικα, ολλανδικά, πολωνικά, πορτογαλικά, σουηδικά, και φινλανδικά.

Το Lingu@net Europa υλοποιείται με τη συνεργασία 24 φορέων από 20 ευρωπαϊκά κράτη.

Στο παρελθόν, οι περισσότεροι επισκέπτες του Lingu@net Europa ήταν επαγγελματίες στη διδασκαλία ξένων γλωσσών. Σήμερα, με την οικονομική υποστήριξη της Ευρωπαϊκής Επιτροπής (Πρόγραμμα Σωκράτης, δράση Lingua 2), το παρόν έργο:

-επεκτείνεται σε περισσότερες γλώσσες,

-αυξάνει τον αριθμό των πόρων που περιέχονται σε αυτό και

-παρέχει υποστήριξη σε ενήλικες που μαθαίνουν ξένες γλώσσες.

Η πρόσβαση στο Lingu@net Europa είναι δωρεάν.

Lingu@net Europa

Ανακτήθηκε από "http://el.wikipedia.org../../../l/i/n/Lingu%40net_Europa_a44a.html"

Κατηγορία: Γλωσσολογία

##### Views

- Άρθρο
- Συζήτηση
- Τελευταία έκδοση

##### Αναζήτηση